KWatchGnuPG käsiraamat

# KWatchGnuPG käsiraamat

Marc Mutz `<mutz@kde.org>`

Arendaja: Steffen Hansen
Arendaja: David Faure
Tõlge eesti keelde: Marek Laane
Versioon 1.0 (KDE
4.11) (2013-07-03)

This program is free software; you can redistribute it and/or modify it under the terms of the GNU General Public License as published by the Free Software Foundation; either version 2 of the License, or (at your option) any later version.

This program is distributed in the hope that it will be useful, but WITHOUT ANY WARRANTY; without even the implied warranty of MERCHANTABILITY or FITNESS FOR A PARTICULAR PURPOSE. See the GNU General Public License for more details.

You should have received a copy of the GNU General Public License along with this program; if not, write to the Free Software Foundation, Inc., 51 Franklin Street, Fifth Floor, Boston, MA 02110-1301, USA.

KWatchGnuPG on lihtne GnuPG logi näitaja.

Peatükk 1. Sissejuhatus
Sissejuhatus

# Peatükk 1. Sissejuhatus

KWatchGnuPG on lihtne GnuPG logi näitaja GnuPG versioonidele 1.4 ja 2.0. See toimib käsureavahendi WatchGnuPG GUI-na, mis jälgib soklit, otsides sealt GnuPG taustarakenduste logiteateid. Rohkem infot WatchGnuPG annab käsk `info watchgnupg`.

KWatchGnuPG saab käivitada nii Kleopatra kui ka KMaili menüüst Tööriistad → GnuPG loginäitaja, samuti käsurealt. KWatchGnuPG käivitatava faili nimi on `kwatchgnupg`.

Peatükk 2. Peamised funktsioonid
Peamised funktsioonid

# Peatükk 2. Peamised funktsioonid

## Logi näitamine

KWatchGnuPG kõige olulisem funktsioon on mõistagi näidata kasutajale GnuPG silumis- ja logiinfot. Peaaken on jagatud suureks tekstialaks, kuhu ilmuvad vastavalt tekkimisel GnuPG teated, tööriistaribaks, mis võimaldab kiiresti kasutada mõningaid kõige enam vajaminevaid funktsioone, ning kohustuslikuks menüüribaks.

Tekstialas algab iga rida tavapäraselt FD identifikaatori ja ISO vormingus ajatempliga. FD identifikaatori abil saab eristada mitme paralleelselt töötava GnuPG protsessi väljundit. Ajatemplile järgneb logirea tekitanud komponendi nimi, siis teatud seesmine info nurksulgudes ning seejärel komponendi edastatud algupärane silumis- või logiteade.

Vaikimisi on ajaloos hoitavate logiridade arv 10 000. Seda saab soovi korral muuta seadistustedialoogis.

Logiakna sisu salvestamine faili
Logiakna sisu salvestamine faili

## Logiakna sisu salvestamine faili

Mõnikord on mõttekas salvestada parajasti aknas nähtav faili, et see näiteks lisada e-kirjale ja siis saata näiteks koos mõne esinenud vea kirjeldusega arendajale. KWatchGnuPG võimaldab seda kahel moel:

Esiteks võib valida menüükäsu Fail → Salvesta kui... (või vastava ikooni tööriistaribal), mis salvestab faili kogu logiakna sisu. Sinu käest päritakse, kuhu fail salvestada.

Teiseks võib valida vajalikud read hiire vasaku nupuga ning nad tavapäraselt mõnesse tekstitöötlusrakendusse või otse meiliredaktorisse asetada. Siiski tuleks kontrollida, et reamurdmisega mingeid probleeme ei tekiks, sest muidu võib logist arusaamine üpris keeruliseks osutuda.

Logiakna puhastamine
Logiakna puhastamine

## Logiakna puhastamine

Mugavuse mõttes võib panna KWatchGnuPG logiakent puhastama menüükäsuga Fail → Puhasta ajalugu (või vastava ikooniga tööriistaribal).

Kasuta seda näiteks enne krüptooperatsiooni, mida soovid jälgida, et saada ainult selle operatsiooni väljund. Seejärel võid just soovitud logi salvestada menüükäsuga Fail → Salvesta kui..., nagu eespool kirjeldatud.

Logiakna puhastamine kustutab kogu selle varasema sisu. Kui sa ei ole päris kindel ja arvad, et äkki võíks seda siiski hiljem vaja minna, võiks selle eelnevalt faili salvestada, nagu eespool kirjeldatud.

Peatükk 3. KWatchGnuPG seadistamine
KWatchGnuPG seadistamine

# Peatükk 3. KWatchGnuPG seadistamine

KWatchGnuPG seadistamiseks vali menüükäsk Seadistused → KWatchGnuPG seadistamine või vastav ikoon tööriistaribal. KWatchGnuPG seadistustedialoog jaguneb kaheks osaks, mida mõlemat nüüd kirjeldame.

## WatchGnuPG seadistused

WatchGnuPG on protsess, mis tegelikult jälgib logisokli tegevust ning tekitab read, mida näitab KWatchGnuPG tekstivaade. Selle grupi seadistused edastatakse taustarakendusele GPGConf mehhanismi vahendusel.

Käivitatav fail tähendab WatchGnuPG programmi asukohta. Kui WatchGnuPG asub sinu otsinguteel (`$PATH`), võib jätta kehtima vaikeväärtuse `watchgnupg`. Kui see aga nii ei ole või kui sul on paigaldatud mitu WatchGnuPG versiooni, tuleb siin anda watchgnupg käivitatava faili täielik asukoht.

Sokkel tähistab soklit, mida WatchGnuPG peab jälgima. Siin tehtud muudatus edastatakse kõigile GnuPG taustamoodulitele, mida haldab GPGConf, nii et seda seadistust ei ole vaja muuta, kui sinu GnuPG konfiguratsioonifailides on määratud mõni muu `log-file`.

Vaikimisi logitase määrab, kui palju logiinfot taustamoodulid peavad tagastama. WatchGnuPG dokumentatsioon annab korraliku ülevaate, milline tase millist infot pakub. Siin tehtud muudatus edastatakse kõigile GnuPG taustamoodulitele, mida haldab GPGConf, nii et seda seadistust ei ole vaja muuta, kui sinu GnuPG konfiguratsioonifailides on määratud mõni muu `log-file`.

Logiakna seadistused
Logiakna seadistused

## Logiakna seadistused

Siin saab määrata logipuhvri suuruse, st. selle, mitu logirida korraga alles hoitakse. Kui GnuPG taustaprogramm edastab rohkem ridu infot, hakatakse kustutama vanemaid ridu, et uus info siin määratud väärtuse sisse ära mahuks.

Puhvrisuuruse saab ka üldse välja lülitada võimalusega Piiramatu, kuid arvesta, et KWatchGnuPG nõuab iga rea esitamiseks aina rohkem mälu. Kui määrad ajaloo suuruse piiramatuks, siis oleks mõttekas käivitada KWatchGnuPG ainult lühikeste operatsioonide ajaks või puhastada regulaarselt ajalugu käsitsi.

Peatükk 4. Autorid ja litsents
Autorid ja litsents

# Peatükk 4. Autorid ja litsents

KWatchGnuPG autoriõigus 2004: Klarälvdalens Datakonsult AB

Dokumentatsiooni autoriõigus 2004: Klarälvdalens Datakonsult AB

Kaasautorid

- Steffen Hansen `(hansen AT kde.org)`

- Marc Mutz `(mutz AT kde.org)`

- David Faure `(faure AT kde.org)`

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.